Marianne Borgen

Marianne Borgen (født 1951) er en norsk politiker (SV). Hun var 
ordfører i Oslo fra 2015 til 2023.

Borgen er utdannet cand.sociol. med embetseksamen i sosiologi fra Universitetet i Oslo i 1979. Borgen har permisjon fra stilling i Redd Barna. Hun har tidligere vært blant annet avdelingssjef for Sosial- og familieavdelingen ved Fylkesmannen i Oslo og Akershus, konsulent i Kommunal- og arbeidsdepartementet og faglig leder ved Barneombudets kontor.

Borgen satt i Oslo bystyre fra 1979 til 1983, og deretter fra 1995. Borgen satt under sin siste periode som bystyrerepresentant i Kultur- og utdanningskomiteen, og hadde i sine tidligere perioder sittet i Finanskomiteen, Helse- og sosialkomiteen samt ledet Samferdsels- og miljøkomiteen. Borgen var SVs ordførerkandidat ved kommunevalgene i 2007, 2011 og 2015. Hun fikk vervet som ordfører etter venstresidens valgseier i 2015, og satt fram til 2023 da hun ble erstattet av Høyres Anne Lindboe.

Borgen er født og oppvokst i Groruddalen og bor i dag på Østensjø. Hun er søster til journalist Erling Borgen. Hun er gift med Lars B. Kristofersen og har tre barn.

 Annet 
I hennes første periode som bystyrerepresentant vakte det oppsikt da hun ammet sine barn i bystyresalen.

 Utmerkelser 
Borgen ble i 2017 utnevnt til storridder av Den islandske falkeorden i forbindelse med at Islands president var på statsbesøk i Norge.Orðuhafaskrá , oversikt over tildelinger fra Islands president. Lest 15. april 2017.

 Referanser 

 Litteratur 


 Eksterne lenker 




Kategori:Ordførere i Oslo
Kategori:SV-ordførere i Oslo‎ 
Kategori:SV-politikere i Oslo
Kategori:Den islandske falkeorden
Kategori:Personer fra Oslo